Fransiya prezidenti Emmanuel Makron Shimoliy Koreya mojarosini yanada keskin tus oldirmaslikka chaqirdi. «Respublika prezidenti barcha ittifoqchilar va Fransiyaning mintaqadagi sheriklarini, ular bilan birdamligiga ishontiradi. Bundan tashqari, u barchani mas’uliyat ko‘rsatish va keskinlikni yanada oshiruvchi harakatlardan qochishga chaqiradi», - deyiladi Yelisey saroyi saytidagi xabarda. Shuningdek, Makron «Shimoliy Koreya tomonidan yadro va raketa tahdidi yomonlashganidan tashvishda ekanini» ham bildirdi. Avvalroq Ilon Mask KXDRdan ham xavfliroq tahdid haqida ma’lum qilgandi.